OzLabs/hebrew-wiki-articles huggingface dataset:
ג'ני טומסין

ג'ני טומסין (באנגלית: Jenny Tomasin; 22 במרץ 1938 - 3 בינואר 2012) הייתה שחקנית אנגלייה הידועה מהופעתה בסדרות הטלוויזיה "על אדונים ומשרתים" ו"אמרדייל".

==ביוגרפיה==
טומסין נולדה בעיר לידס שבאנגליה. תפקידה הגדול הראשון היה בשנות השבעים של המאה העשרים כשהצטרפה לצוות השחקנים של סדרת הדרמה התקופתית "על אדונים ומשרתים" של רשת LWT בתפקיד רובי, עוזרת הטבחית בבית משפחת בלאמי.

היא שיחקה בסדרה מ-1972 עד לסיומה ב-1975, בסך הכל הופיעה ב-41 פרקים. אחרי סיום הסדרה תוכננה סדרת ספין אוף בהשתתפותה של טומסין יחד עם הדמויות של מר הדסון וגברת ברידג'ס. אבל התוכנית לא יצאה לפועל בשל מותה של השחקנית אנג'לה באדלי. אחר כך הופיעה טומסין בטלוויזיה בעיקר בשיחות על התקופה בה השתתפה בסדרה "על אדונים ומשרתים" ועל הקשיים במציאת עבודה במשחק.

ב-1985 כיכבה טומסין בתפקיד אורח בשני פרקים בשם "Revelation of the Daleks" בסדרת המדע בדיוני "דוקטור הו" בדמות טאסמבקר. היא שיחקה באופרת הסבון "אמרדייל" בשני תפקידים שונים. בשנים 1981 ו-1982 שיחקה בתפקיד נעמי טולי, בתו של אנוך טולי, שנהרגה בתאונה. תפקידה השני היה בדמות נורין בל שנהרגה ב-2006. זה היה תפקידה האחרון.

בקולנוע השתתפה בסרטים "The Adventures of Barry McKenzie" (מ-1972), "מיסטר קווילפ" (1975), "צרות עם מרגלים" (1987) ו-"Just Ask for Diamond" (מ-1988).

===חיים אישיים===
טומסין נפטרה ב-3 בינואר 2012 ממחלת לב.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1972
|
| dir="ltr" | The Adventures of Barry McKenzie
| שרה גורט
|
|-
| 1975
| מיסטר קווילפ
| dir="ltr" | Mr. Quilp
| גברת סימונס
| ללא קרדיט
|-
| 1972–1975
| על אדונים ומשרתים
| dir="ltr" | Upstairs, Downstairs
| רובי
|
|-
| 1975
|
| dir="ltr" | The Russell Harty Show
| רובי
| בפרק "Russell Harty Goes.... Upstairs, Downstairs"
|-
| 1976
| המופע של דיק אמרי
| dir="ltr" | The Dick Emery Show
|
| סדרת טלוויזיה (פרק אחד)
|-
| 1976
|
| dir="ltr" | Brensham People
| פרו
| בפרק "William Hart, Wainwright"
|-
| 1977
| קו אונידין
| dir="ltr" | The Onedin Line
| גברת פורביס
| בפרק "The Hostage"
|-
| 1977–1978
|
| dir="ltr" | Midnight Is a Place
| רוז ספרוגס
| סדרת טלוויזיה
|-
| 1974–1979
|
| dir="ltr" | Crossroads
| פלורנס בייקר
| סדרת טלוויזיה
|-
| 1980–2006
| אמרדייל
| dir="ltr" | Emmerdale
| נורין בל / נעמי טולי
|
|-
| 1982
|
| dir="ltr" | Man and Superman
| חדרנית
| סרט טלוויזיה
|-
| 1984
|
| dir="ltr" | Tripper's Day
| מיני
| בפרק "Games People Play"
|-
| 1985
|
| dir="ltr" | That's My Boy
| ברנדה קרוס
| בפרק "Hello Young Mothers"
|-
| 1985
| דוקטור הו
| dir="ltr" | Doctor Who
| טסמבקר
| בפרק "Revelation of the Daleks"
|-
| 1987
| צרות עם מרגלים
| dir="ltr" | The Trouble with Spies
| מרתה
|
|-
| 1988
|
| dir="ltr" | Diamond's Edge
| שוטרת תנועה
|
|-
| 1994
| מרטין צ'זלוויט
| dir="ltr" | Martin Chuzzlewit
| משרתת של ג'ונאס
| מיני-סדרה
|-
| 2000
| סינדרלה
| dir="ltr" | Cinderella
| טבחית
| סרט טלוויזיה
|}

==קישורים חיצוניים==

* 
* [http://www.aveleyman.com/ActorCredit.aspx?ActorID=23519 ג'ני טומסין] באתר Aveleyman

==הערות שוליים==

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1938
קטגוריה:בריטים שנולדו ב-1938
קטגוריה:בריטיות שנפטרו ב-2012
קטגוריה:בריטים שנפטרו ב-2012
שבתי שפטל הלוי הורוביץ (ווי העמודים)

רבי שבתי שפטל הלוי הורוביץ (לעיתים: שעפטל סג"ל; ה'שנ"ב, 1592 – כ"ח בניסן ה'ת"ך, 9 באפריל 1660) היה רב וראש ישיבה מגדולי יהדות אשכנז בדורו. דרשן קהילת פראג ורבן של פיורדא, פרנקפורט, פוזנא ווינה. הוא עורך הספר "שני לוחות הברית" של אביו, רבי ישעיה הלוי הורוביץ, ונודע על שם ספרו ווי העמודים, ועל שם צוואתו המוסרית שנדפסה בסוף ספר "יש נוחלין".

==ביוגרפיה==
נולד לרבי ישעיה הלוי הורוביץ הנודע בספרו "שני לוחות הברית". למד בעיקר מפי אביו ומפי רבי שלמה אפרים מלונטשיץ. בגיל 17 נישא לבתו של רבי משה חריף רבן של קרמניץ ולבוב. חמיו היה מגדולי דורו ולאחר נישואיו התגורר הזוג לצד הורי האישה והוא למד עם חמיו. גיסו מנישואיו אלה היה הרב ברוך אברהם כ"ץ רפפורט (תכ"ח - ה'תק"ו, 1668-1746)<ref>אותו לא הכיר כי הוא נולד כ-8 שנים לאחר שנפטר</ref>, רבן של שוואבך ופיורדא. אשתו זו נפטרה בצעירותה והוא נישא בשנית לפייגל בת משה הלוי יאליש (קרי: יוליש) מקרקוב.

עוד לפני שנת 1620 הקים ישיבה בביתו שבפראג, ועם עליית אביו לארץ ישראל בשנת 1621 (ה'שפ"א), התמנה לתפקיד הדרשן של קהילת פראג. תפקיד זה הביא לפרסומו, וב-1628 (ה'שפ"ח) התמנה לכהן כרבה של פיורדא. במשך ארבע שנים הנהיג את הקהילה היהודית בעיר ועמד בראש ישיבת פיורדא, ואולם בשנת 1632 נחרבה העיר במהלך מאורעות מלחמת שלושים השנים והוא נאלץ לעזוב את העיר. הוא קיבל את משרת רבנות פרנקפורט דמיין וכיהן בה במשך תשע שנים.

אחרי פטירת רבי משה ר' מנדלש ב-1641 (ה'ת"א) נענה לבקשת קהילת יהודי פוזנא ועבר לכהן כרב העיר, ובשנת 1658 (ה'תי"ח) קיבל את משרת רבנות העיר וינה.

נפטר בווינה בכ"ח בניסן ה'ת"ך 9 באפריל 1660 ונקבר בבית הקברות היהודי ברוסאו.

בנו היה רבי ישעיה הלוי הורוביץ (השני), רבן של פיורדא ופרנקפורט. בן נוסף הוא יוסף שמואל הלוי ביליצר<ref></ref>.

== ראו גם ==
* משפחת הורוביץ

==לקריאה נוספת==
* בנימין שלמה המבורגר, הישיבה הרמה בפיורדא, א, בני ברק תש"ע, עמ' 127–144 (וביבליוגרפיה שם)

==קישורים חיצוניים==
* 
* 

===חיבוריו===
* ווי העמודים
**
**
* צוואתו
**
**
**
**

==הערות שוליים==

קטגוריה:רבנים אשכנזים
קטגוריה:פראג: רבנים
קטגוריה:פרנקפורט: רבנים
קטגוריה:פוזנה: רבנים
קטגוריה:וינה: רבנים
קטגוריה:פירט: רבנים
קטגוריה:מחברי ספרי מוסר ומחשבה
קטגוריה:ראשוני האחרונים
קטגוריה:אישים הקבורים בבית הקברות היהודי הישן בווינה
שבתי שפטל הלוי הורוביץ
קטגוריה:ילידי 1592
קטגוריה:נפטרים ב-1660
סטודיבייקר פלייט הוק

סטודיבייקר פלייט הוק 
סטודיבייקר פלייט הוק, שנת 1956 
סטודיבייקר פלייט הוק, שנת 1956 
סטודיבייקר פלייט הוק (באנגלית: Studebaker Flight Hawk) היא מכונית סלון בתצורת קופה, 2 דלתות, אשר יוצרה על ידי יצרנית כלי הרכב האמריקאית, סטודיבייקר בשנת 1956.

סך הכול יוצרו 4,949 יחידות.

בשנת 1956 מחיר היחידה, של סטודיבייקר "Flight Hawk model 56G-C3" היה 1,986 דולר, בארצות הברית.

==סדרות סטודיבייקר פלייט הוק==
* model 56G-C3 (יוצרו 4,389 יחידות)
* model 56G-K7 (יוצרו 560 יחידות)

==סדרת Hawk==
* Studebaker Flight Hawk (שנת 1956)
* Studebaker Golden Hawk (בין השנים 1956-1958)
* Studebaker Silver Hawk (בין השנים 1957-1959)
* Studebaker Gran Turismo Hawk (בין השנים 1962-1964)

=="סטודיבייקר Hawk"==

בין השנים 1960-1961 פותח הדגם "Studebaker Hawk", אשר התבסס על הדגם הקודם "סטודייביקר Silver Hawk" וכמעט היה זהה לקודמו, ולדגם "סטודיבייקר Golden Hawk".

== תמונות ==
<gallery>
קובץ:Studebaker Flighthawk Front.jpg| סטודיבייקר Flight Hawk
קובץ:1956 Studebaker Flight Hawk - Gruenemann - DSCF0956.jpg|סטודיבייקר Flight Hawk, שנת 1956
קובץ:1956 Studebaker Flight Hawk - Gruenemann - DSCF0958.jpg|סטודיבייקר Flight Hawk, שנת 1956
קובץ:1956 Studebaker Flight Hawk - Gruenemann - DSCF0961.jpg|סטודיבייקר Flight Hawk, שנת 1956 - מבט אל לוח הבקרה
קובץ:1956 Studebaker Flight Hawk - Gruenemann - DSCF0966.jpg|סטודיבייקר Flight Hawk, שנת 1956 - מבט למושב האחורי
</gallery>

==ראו גם==

==קישורים חיצוניים==

קטגוריה:מכוניות קופה
קטגוריה:מכוניות סלון
קטגוריה:דגמי מכוניות שהושקו ב-1956
פלייט הוק
קטגוריה:מכוניות אמריקאיות
מריה אדליידה, נסיכת סבויה

מריה אדליידה, נסיכת סבויה (באיטלקית: Maria Adelaide di Savoia; 6 בדצמבר 1685 – 12 בפברואר 1712), הייתה בתו של ויטוריו אמדאו השני, מלך סרדיניה, ואמו של לואי החמישה עשר, מלך צרפת.

==ביוגרפיה==
מריה אדליידה נולדה ב-6 בדצמבר 1685 בטורינו לויטוריו אמדאו השני, דוכס סבויה ולאן מארי ד'אורליאן, בתם של פיליפ הראשון, דוכס אורליאן והנרייטה אן, נסיכת אנגליה. מריה אדליידה נהנתה מיחסים קרובים מאוד עם אמה, שאף גידלה אותה בעצמה, שלא כפי שהיה מקובל אז, וכן הייתה ביחסים קרובים עם סבתה מריה ג'ובאנה בטיסטה מסבויה-נמור.

מריה אדליידה הייתה מועמדת להינשא עם יוזף, ארכידוכס אוסטריה, אולם ההצעה נפלה בשל גילה הצעיר. ב-29 באוגוסט 1696 נחתם הסכם טורינו בין אביה ללואי הארבעה עשר, מלך צרפת, ובו סוכם שאביה יתמוך בממלכת צרפת במלחמת תשע השנים, ואילו מריה אדליידה תתחתן עם לואי, דוכס בורגונדיה, נכדו של לואי הארבעה עשר. ב-4 בנובמבר אותה שנה הגיעה מריה אדליידה לצרפת, וב-6 בדצמבר 1697 נערך טקס הנישואין בארמון ורסאי.

לאחר נישואיה היה למריה אדליידה קשר טוב עם המלך, ונאמר עליה שהגעתה לחצר רעננה את האווירה בה. בנוסף היא השתמשה בקשריה עם המלך, על מנת למנוע מאויביה לקדם את מטרותיהם. דוכסית בורבון, בתם של לואי הארבעה עשר ומאדאם דה מונטספאן, ניסתה לחתן את בתה לואיז אליזבת דה בורבון עם שארל, דוכס ברי, אולם מריה אדליידה שרצתה לשמור על השפעתה, חיתנה אותו עם מארי לואיז אליזבת ד'אורליאן, בתו של פיליפ השני, דוכס אורליאן.

בשנת 1704 ילדה מריה אדליידה את בנה לואי, דוכס ברטאן, אולם הוא מת כעבור שנה. בשנת 1707 ילדה מריה אדליידה בן נוסף, שגם הוא קיבל את השם לואי, דוכס ברטאן, ובשנת 1710 ילדה את בנה לואי, דוכס אנז'ו.

בשנת 1711 מת חמיה לואי, הדופן הגדול, ובעלה לואי מונה לדופן צרפת. בשנת 1712 חלתה מריה אדליידה בחצבת, ובעלה לואי טיפל בה במסירות. ב-12 בפברואר מתה מריה אדליידה, וכעבור 6 ימים ב-18 בפברואר מת אף לואי שנדבק ממנה. ב-8 במרץ מת אף בנה לואי, דוכס ברטאן, ובנה הקטן לואי, דוכס אנז'ו מונה ליורש העצר. ב-1 בספטמבר 1715 נפטר לואי הארבעה עשר, מלך צרפת, ובנה לואי, דוכס אנז'ו ירש את הכתר בשם לואי החמישה עשר. אך היות שהיה בן חמש שנים בלבד שימש פיליפ השני, דוכס אורליאן (אחיינו של לואי הארבעה עשר) כעוצר בשמו.

==משפחתה==
ב-6 בדצמבר 1697 התחתנה מריה אדליידה עם לואי, דוכס בורגונדיה, נכדו של לואי הארבעה עשר, מלך צרפת, ממנו היו לה 3 ילדים:
* לואי (1704–1705).
* לואי (1707–1712).
* לואי החמישה עשר, מלך צרפת (1710–1774).

== אילן יוחסין ==

==קישורים חיצוניים==

* 
* 

קטגוריה:בית סבויה
קטגוריה:ילידי 1685
קטגוריה:נפטרים ב-1712
סטודיבייקר גראן טוריסמו הוק

סטודיבייקר גראן טוריסמו הוק, שנת 1964
סטודיבייקר גראן טוריסמו הוק, שנת 1962
סטודיבייקר גראן טוריסמו הוק, שנת 1964 - מבט ללוח הבקרה, מצד שמאל: שעון אנלוגי
סטודיבייקר גראן טוריסמו הוק, שנת 1963 ושנת 1964
סטודיבייקר גראן טוריסמו הוק (באנגלית: Studebaker Gran Turismo Hawk) היא מכונית סלון בתצורת קופה, 2 דלתות, אשר יוצרה על ידי יצרנית כלי הרכב האמריקאית, סטודיבייקר בין השנים 1962–1964.

בשנת 1962 יוצרו 8,388 יחידות, בשנת 1963 יוצרו 4,009 יחידות ובשנת 1964 יוצרו 1,484 יחידות.

==סדרות סטודיבייקר Flight Hawk==
* model 56G-C3 (יוצרו 4,389 יחידות)
* model 56G-K7 (יוצרו 560 יחידות)

==סדרת Hawk==
* Studebaker Flight Hawk (שנת 1956)
* Studebaker Golden Hawk (בין השנים 1956-1958)
* Studebaker Silver Hawk (בין השנים 1957-1959)
* Studebaker Gran Turismo Hawk (בין השנים 1962-1964)

=="סטודיבייקר Hawk"==

בין השנים 1960-1961 פותח הדגם "Studebaker Hawk", אשר התבסס על הדגם הקודם "סטודייביקר Silver Hawk" וכמעט היה זהה לקודמו, ולדגם "סטודיבייקר Golden Hawk".

== תמונות ==
<gallery>
קובץ:1963 Studebaker GT Hawk.jpg|סטודיבייקר גראן טוריסמו הוק, שנת 1963
קובץ:Studebaker4.jpg|סטודיבייקר גראן טוריסמו הוק - מבט לתא הנהג
קובץ:1962 Studebaker Gran Turismo Hawk (12403857803).jpg|סטודיבייקר גראן טוריסמו הוק, שנת 1962
קובץ:Studebaker Hawk Venyl.jpg |סטודיבייקר גראן טוריסמו הוק
קובץ:1962 Studebaker Gran Turismo Hawk in black FL 10of11.jpg |סטודיבייקר גראן טוריסמו הוק, שנת 1962 - מבט לתא הנהג
קובץ:1962 Studebaker Gran Turismo Hawk in black FL 11of11.jpg|סטודיבייקר גראן טוריסמו הוק, שנת 1962 - מבט למושבים האחוריים
קובץ:1964 Studebaker Gran Turismo Hawk.jpg |סטודיבייקר גראן טוריסמו הוק, שנת 1964
קובץ:Flickr - DVS1mn - 63 Studebaker Hawk Gran Turismo (11).jpg |סטודיבייקר גראן טוריסמו הוק, שנת 1963
</gallery>

==ראו גם==

==קישורים חיצוניים==

* [https://www.youtube.com/watch?v=O9kG9vPh56g סטודיבייקר Gran Turismo Hawk] (3:10 דקות), יו-טיוב
קטגוריה:מכוניות קופה
קטגוריה:מכוניות סלון
קטגוריה:דגמי מכוניות שהושקו ב-1962
קטגוריה:סטודיבייקר{גראן טוריסמו הוק
קטגוריה:מכוניות אמריקאיות
קטגוריה:כלי רכב המיוצרים באוסטרליה
לא תשנא את אחיך בלבבך

לֹא תִשְׂנָא אֶת אָחִיךָ בִּלְבָבֶךָ היא מצוות לא תעשה מתוך תרי"ג מצוות, לפיה אסור ליהודי לשנוא יהודי אחר.

==מקור המצווה==
מקור המצווה ב: 

ולכן כשיחטא או יפגע בו אדם לא ישנאנו בלב וישתוק, אלא מצווה להודיעו ולומר לו בלשון רכה למה עשית לי כך וימחה הדבר מלבו.

==דיני המצווה==
לדעת הרמב"ם וספר החינוך האיסור הוא רק השנאה בלב אך אם הראה את שנאתו אינו עובר על לאו זה, אלא על איסורים אחרים שבין אדם לחברו. לעומת זאת לדעת השאילתות והרמב"ן כל שנאה אסורה ואפילו שנאה בלב וכל שכן שאסור להכותו או לצערו. לדעת המאירי אינו עובר על הלאו אלא אם נמנע מלהטיב עמו מחמת שנאתו. במשנה ברורה (סימן קנו סעיף קטן ד) הכריע להלכה כדעת הרמב"ם.

כתב בספר אור החיים: .
אסור לאדם לדון את מי שהוא שונא, ושונא לעניין זה נחשב כל שאינו מדבר עמו שלשה ימים מחמת שנאה, חמור עוון זה משום שעובר עליו בכל רגע שמתעוררת השנאה בליבו. בשו"ת מהרי"ל פסק שמותר לבקר חולה אפילו הוא שונאו כדי לכוף את יצרו, אך דעת הרמ"א שלא יבקר חולה ולא ינחם אבל שהוא שונאו שלא יראה כאילו שהוא שמח לאידו ובזה יצערו.

כתב שולחן ערוך הרב: שאם חטא אדם נגדו או ציערו צער הגוף אינו צריך להסיר השנאה מלבו ולמחול לו עד שיבקש ממנו מחילה.

גדולי הפוסקים הקילו בהלכות מסוימות כדי למנוע שנאה.

==מטעמי המצווה==
* כתב בספר החינוך: .
* רבינו יונה בשערי תשובה: .
===שנאה בלב===
* שנאה שבלב חמורה ביותר משום שלא יידע השנוא איך להישמר משונאו ולכן אסרה התורה את זה בפרטיות.
* שנאה שטמונה בלב בוערת כאש ואינה נכבית והשנאה מתגברת והלבבות מתרחקים, ורק כאשר מראה השנאה ומוציא מלבו אז נכבית אש השנאה.

==שנאת רשעים==
רשע מצְווה לשנוא עד שיעשה תשובה ויחזור מרשעו, שנאמר: (משלי ח, יג,), לדעת הרמב"ם דווקא אם התרה בו לפני שעבר עבירה במזיד ויודע שלא חזר בתשובה, ולדעת ספר החינוך דווקא אחרי שהוכיחו פעמים רבות ולא רצה לחזור בו. ואף רשע שמצווה לשנאתו מצווה וחובה לגמול עמו חסד, בספר התניא כתב שצריך לשנוא רק את העבירות שעבר אך חובה לאהוב את האדם עצמו.

להלכה כתבו הפוסקים שבזמננו מצווה לאהוב את הרשעים, ואף רשע גמור יש איסור לשנאו כל זמן שלא הוכיחו ובדור שלנו אין מי שיודע להוכיח, (אבות פ"ב מ"א).

==הערות שוליים==

קטגוריה:תרי"ג מצוות
קטגוריה:מצוות שבין אדם לחברו
קטגוריה:מצוות לא תעשה
קטגוריה:שנאה
קטגוריה:מצוות הנוהגות בזמן הזה
קטגוריה:פרשת קדושים
קטגוריה:מניין מצוות שמירת הלשון לפי החפץ חיים
ברנרד ואכשטיין

ברנרד (דב בר) ואכשטיין (Bernhard Wachstein; 31 בינואר 1868 - י"א בשבט ה'תרצ"ה, 15 בינואר 1935) היה היסטוריון וביבליוגרף יהודי אוסטרי. הוא הקים מחדש והרחיב את הספרייה של "הקהילה היהודית וינה".

==ביוגרפיה==
נולד בטלוסטה שבדרום גליציה מחוז זלישטשיק, לאביו ר' משה, בילדותו קיבל חינוך מסורתי אצל הוריו הדתיים, למד ב"תלמוד תורה", ולאחר מכן השלים את לימודיו בתלמוד, פילוסופיה, היסטוריה וביבליוגרפיה. התיישב בווינה והתמנה כספרן בקהילה היהודית וינה. בשנת 1919 נפטר הספרן הראשי, ברנרד מינץ (Münz), וואכשטיין התמנה במקומו כספרן ראשי.

עבודותיו של ואכשטיין מהוות תרומות חשובות בתחום ההיסטוריה של הקהילות היהודיות במזרח אירופה והגנאלוגיה.

בשנת 1933 אסף שאול חיות את כל מאמריו.

הוא נפטר ונקבר בווינה ב-15 בינואר 1935.

==חיבוריו==
*"מפתח ההספדים", ווינא, תרפ״ב-תרצ״ב
*"אבני אש", ווינא, תרפ״ב - כתבות שעל גבי הקברים בבית הקברות הישן באייזנשטאדט

==לקריאה נוספת==
* אברהם יערי, [https://rosetta.nli.org.il/delivery/DeliveryManagerServlet?dps_pid=IE45663247 "דובער וואכשטיין ז"ל"], קריית ספר יב, א (תרצ"ה), עמ' 97

==קישורים חיצוניים==

* 
* 
* 
* 
* 
* 

== הערות שוליים ==

קטגוריה:יהודים גליציאנים
קטגוריה:יהודים אוסטרים
קטגוריה:ספרנים ומידענים יהודים
קטגוריה:ספרנים ומידענים אוסטרים
קטגוריה:ביבליוגרפים יהודים
קטגוריה:ביבליוגרפים עבריים
קטגוריה:אוסטרים שנולדו ב-1868
קטגוריה:אוסטרים שנפטרו ב-1935
התגוננות הרתעה

[[כרכן רדיאטוס מפתל את גופו קדימה כדי להרתיע אויבים.]]
מראה הכנפיים של העש Arctia caja עוזר להרתיע ציפורים רעבות.
[[חרדון הצווארון מגדל את צווארו ונראה מפחיד מכפי שהוא.]]
התגוננות הרתעה (באנגלית: Deimatic behaviour או startle display) היא התנהגות של מספר בעלי חיים המתגוננים מטורפים באמצעות הפחדה, הפתעה או בלבול התוקף, מה שמבריח אותו או לפחות עוזר למין המותקף לברוח לפני שהטורף מתעשת. התגוננות זו מבוססות על חקיינות ברובה, כלומר בעל החיים הנטרף "משחק אותה" מסוכן מכפי שהוא. מצב דומה מאוד לצורה זו היא חקיינות עצמית, שלעיתים בעלת מאפיינים דומים (למשל כתמי עיניים על הגוף). 

בהרבה מקרים הטרף עצמו איננו ארסי אך לעיתים גם טרף ארסי יסתמך בנוסף על צבעי אזהרה גם על הרתעת היריב, בשביל לחסוך את הארס או הרעל למקרה קיצוני. גם יצורים בעלי הגנות קשוחות יותר (כמו חתולים) ישתמשו בהגנה זו בתחילה.

בצורת הגנה זו ישנן שתי צורות ראשיות: מראות מפחידים ותנועות או קולות מרתיעות. בראשונה היצור חושף מראה על גופו שמרתיע את האויב. בשנייה הוא צריך ליצור קולות מרתיעים ורועשים או ליצור תנועות פתאומיות.

==דוגמאות==
מספר בעלי חיים מתמחים בתנועות כאלה, כמו גמלי שלמה, חגבי Phymateus ומקלונאים. המקלון ממין Peruphasma schultei נראה דומה לעקרב והוא מטה את זנבו למעלה בפתאומיות ומרתיע טורפים שחוששים מטרף ארסי. גמל שלמה ממין Iris oratoria חושף את כנפיו ומרים את שני הטפרים הגדולים שלו כדי להיראות מגודל יותר. אצל הפרפרים והעשים ישנם מצגים של כתמי עיניים על הכנפיים המזכירים דורס לילה כועס, כך אצל ה-Caligo , ה-Smerinthus ocellatus , עשי Attacus ו-Rothschildia ופרפרי Aglais . הפשפש מהמין Fulgora laternaria מחקה ראש של תנין.

עכבישים ממשפחת הפרווניתיים ישנה הצגה מיוחדת לטורפים בה העכביש מרים את לסתותיו הגדולות ו-2 זרועות ומזהיר את הטורף שלא יתקרב. אצל המין Poecilotheria regalis הרגליים צבועות בצהוב כדי להוסיף הרתעה.

מינים שונים של תמנונאים ודיונונים מסתמכים על החלפת הצבעים שלהם ועל 8 הזרועות המכופתרות שלהם כדי להרתיע טורפים. צבעים חזקים, בעיקר אדום, עוזרים להפחיד את טורפם. לכמה מינים ישנם גם צבעי אזהרה המראים את ארסיותם. חלקם גם נראים גדולים מכפי שהם באמת. המינים תמנון וונדרפוס ותמנון חקיין מתחפשים ליצורי ים ארסיים כמו נחשי ים או זהרונים כדי להרתיע טורפים.

ישנם גם כמה חולייתנים המרתיעים את הטורף. חרדון הצווארון למשל מנפח את צווארו ונראה גדול מכפי שהוא וכן משמיע קולות מרתיעים. כמה צפרדעים כמו פייסלמוס נטררי, Pleurodema brachyops ו-Physalaemus deimaticus - כולם ממשפחת הלפטודקטיליים מנפחים את עורם ומראים מתחתיו סימני עיניים. טנרק שפלה מפוספס וכמה סמרניים קוצניים גם מרשרשים עם קוציהם כדי לבלבל את האויב עוד יותר ואפילו עושים צעדים לעברו. הבואשן צבוע בשחור-לבן ועושה עמידת ידיים פתאומית המרתיעה את אויביו לפני שיתיז עליהם נוזל מסריח. חתול הבית מסמר את שערותיו, מעלה את גבו ונושף קולות פתאומיים המבריחים יריבים.

==קישורים חיצוניים==
*[https://lib.cet.ac.il/pages/item.asp?item=7031 התגוננות הרתעה באתר מט"ח]
*[https://www.cell.com/current-biology/fulltext/S0960-9822(14)01438-9?_returnURL=https%3A%2F%2Flinkinghub.elsevier.com%2Fretrieve%2Fpii%2FS0960982214014389%3Fshowall%3Dtrue#relatedArticles "Deimatic displays באתר "Current Biology"] 

קטגוריה:התגוננות מטורפים
קטגוריה:חקיינות
סטודיבייקר

סטודיבייקר (באנגלית: Studebaker) הייתה יצרנית כלי רכב אמריקאית. החברה שבסיסה היה באינדיאנה החלה את דרכה ב-1852 כמפעל לייצור מרכבות, מפעל משפחתי של האחים ג'ון וקלמנט סטודיבייקר. ב-1868 נרשמה כחברה בשם "Studebaker Brothers Manufacturing Company".

==היסטוריה==
מודעת פרסום של סטודיבייקר, משנת 1905 למכונית החשמלית ולמכונית המונעת על ידי בנזין
בשנת 1902 החלו בייצור מכוניות חשמליות: ה"סטודיבייקר אלקטריק". בשנת 1904 החלו בייצור מכוניות עם מנועי בנזין, תחת השם : "Studebaker Automobile Company". במרוצת השנים שם החברה שונה ל-"Studebaker Corporation"

===סטודיבייקר במלחמת העולם השנייה===
חלק לא מבוטל מהייצור, הוקצה ל- צבא ארצות הברית, אשר היה זקוק למשאיות בתקופת מלחמת העולם השנייה. חלק לא מבוטל מדגם סטודיבייקר סדרה M (סוגי טנדרים ומשאיות קלות עד קיבולת העמסה של 3 טון), נשלח ל- דרום-מזרח אסיה שם פעל הצבא האמריקאי במלחמה נגד יפן.

במקביל, ייצרה חברת סטודיבייקר בתקופת מלחמת העולם השנייה את דגם "Studebaker US6 2½-ton 6x6 truck" שנבנה לפי דרישה וצורכי הצבא האמריקאי.

בנוסף, ייצרה החברה את המשאית למשימות בשלג סטודיבייקר M29 Weasel, (1942-1945) אשר נקלטה בצבאות ארצות הברית, וסופקה לכוחות חיל הנחתים של ארצות הברית.

במקביל סופקה לצבאות אנגליה, צרפת וקנדה.

בנוסף ייצרה החברה מנועים למטוסים.

===סטודיבייקר בשנות החמישים של המאה העשרים===
סטודייביקר [[לארק שנת 1959]]בשנת 1950 החלו לייצר רכב משפחתי מדגם Bullet Nose, "בולט נוז". בשנת 1959 החלו לייצר את ה-לארק.

בשנת 1958 נקלעה חברת סטודיבייקר למצוקה, כשנכנסה כלכלית לתחרות עם שלושת ענקיות הרכב מדטרויט: ג'נרל מוטורס, פורד וקרייזלר. בניסיון הישרדות, הוציאה החברה את הלארק – דגם קומפקטי במונחי הרכב האמריקאי. הוצגו בארצות הברית מספר גרסאות : סדאן 4 דלתות, סדאן 2 דלתות, סדאן 2 דלתות הרטופ, קונברטיבל (גג-פתוח), Lark Wagon סטיישן 2 דלתות, סטיישן 4 דלתות.

בארצות הברית ובקנדה נמכר דגם ה"לארק" גם תחת השם סטודיבייקר קומנדר.

החל מסוף 1960, הסטודבייקר לארק הורכב גם באוסטרליה. בשנים 1960–1966 הורכבה המכונית גם בישראל על ידי "קייזר-אילין תעשיות". במשך תקופה זו נמכרו כ-3,500 לארקים בישראל.

המפעל של סטודיבייקר באינדיאנה נסגר בשנת 1963. ייצור הלארק נמשך עד 1965 במפעל של החברה בקנדה עד לסגירתו הסופית.

== תמונות ==
<gallery>
קובץ:Peter, Jacob, Clement, Henry and John Mohler Studebaker.jpg| חמשת האחים סטודיבייקר
קובץ:Studebaker Garford 1908 (4632272561) (2).jpg | סטודבייקר-גרפורד, שנת 1908
קובץ:1923studebaker-light-six.jpg|מודעת פרסומת לדגם סטודיבייקר Light Six, שנת 1923
קובץ:Studebaker National Museum May 2014 033 (1928 Studebaker Commander Roadster).jpg | סטודיבייקר קומנדר, קבריולה, שנת 1928
קובץ:Flickr - DVS1mn - 57 Studebaker Golden Hawk (3).jpg|סטודיבייקר Golden Hawk, שנת 1957
קובץ:Studebaker-commander-starliner-1953.jpg|סטודיבייקר קומנדר, שנת 1953
קובץ:1964 Studebaker Commander 4dr front.jpg|סטודיבייקר קומנדר 1964 (במדינת ישראל הדגם היה קרוי לארק)
</gallery>

==ראו גם==

== קישורים חיצוניים ==

* [https://studebakermuseum.org/archives-and-education/the-studebaker-history/ מוזיאון סטודיבייקר] (The Studebaker History – The Studebaker National Museum)
* [https://www.hemmings.com/blog/2015/09/16/a-brief-history-of-studebaker-1852-1966/ היסטוריה של חברת סטודיבייקר] (A brief history of Studebaker, 1852-1966 | Hemmings Daily)

==הערות שוליים==

*
קטגוריה:יצרני רכב אמריקאיים
קרייזלר PT Cruiser

קרייזלר PT Cruiser
קרייזלר PT Cruiser, קבריולה

קרייזלר PT Cruiser (באנגלית: Chrysler PT Cruiser) היא מכונית משפחתית קומפקטית, בסגנון רטרו, בתצורות 5 דלתות הצ'בק ו-2 דלתות קבריולה אשר יוצרה על ידי קונצרן הרכב קרייזלר האמריקאי בין השנים 2000–2010.

במקור, הדגם נוצר כמודל של חטיבת "פלימות'", אך לאחר ביטול חטיבת פלימות' שווק כמודל קרייזלר.

יוצרו כ-1,350,000 יחידות, מתוכן 1,050,281 יחידות שווקו בארצות הברית.

הסימון PT (מתוך PT Cruiser) - פירושו באנגלית: "Personal Transport", ובעברית: "תחבורה אישית".

==תצורות קרייזלר PT Cruiser== 
* 5 דלתות - הצ'בק (בין השנים 2000 - 2010)
* 2 דלתות - קבריולה (בין השנים 2005 - 2008)

== תמונות ==
<gallery mode="packed-hover">
2001 Chrysler PT Cruiser (PT) Classic Edition hatchback (17307073803).jpg| קרייזלר PT Cruiser, שנת 2001
Chrysler PT Cruiser front 20070511.jpg| קרייזלר PT Cruiser
2010 Chrysler PT Cruiser Classic -- 08-12-2010.jpg| קרייזלר PT Cruiser, שנת 2010
Chrysler PT Cruiser Dream Cruiser 5 Front.JPG|קרייזלר PT Cruiser
Chrysler PT Cruiser Steering Wheel at 2005 Chicago car show.jpg| קרייזלר PT Cruiser, שנת 2005 - מבט אל לוח הבקרה
2001 Chrysler PT Cruiser 2.0i 16V (15483017260).jpg| קרייזלר PT Cruiser, שנת 2001
06-07 Chrysler PT Cruiser Convertible.jpg| קרייזלר PT Cruiser, גרסת קבריולט
Chrysler PT Cruiser Limited Convertible (5020926091).jpg| קרייזלר PT Cruiser, גרסת קבריולט
Chrysler PT Cruiser Cabriolet rear.jpg| קרייזלר PT Cruiser, גרסת קבריולט
Chrysler PT Cruiser - Flickr - exfordy.jpg| קרייזלר PT Cruiser, גרסת קבריולט
</gallery>

==ראו גם==
* קרייזלר

==קישורים חיצוניים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-2000
קטגוריה:מכוניות רטרו
קטגוריה:רכבי קרייזלר
קטגוריה:מכוניות אמריקאיות
יחסי צרפת–קובה

יחסי צרפת–קובה הם ההתייחסות הפוליטית ושיתופי הפעולה שבין הרפובליקה הצרפתית לרפובליקה של קובה. היחסים בין שתי המדינות מתאפיינים בידידות והטפה בעבר להסרת המצור על קובה. קובה מחזיקה שגרירות בפריז וצרפת מחזיקה שגרירות בהוואנה.

== היסטוריה ==
צרפת וקובה כוננו את יחסיהן בסוף שנות השישים של המאה העשרים.

בשנת 2006 הצביעה צרפת באו"ם בעד הסרת המצור על קובה.

בבחירות לנשיאות צרפת ב-2017 הצהיר פידל קסטרו לפני מותו כי הוא תומך במועמדותו של המועמד השמאלני-רדיקלי ז'אן לוק מלנשון. לאחר מותו של קסטרו עשה לו מלנשון מחווה.

== חינוך ==
צרפת מחזיקה בהוואנה, קובה בית ספר עם שני קמפוסים. בבית הספר חטיבת ביניים ובית ספר תיכון. בבית הספר בשנת הלימודים 2015 למדו 200 תלמידים מ-29 מדינות שונות. בית הספר נוסד בשנת 1972.

== יחסים כלכליים ==
צרפת מעולם לא תמכה במדיניות האמברגו והמצור הכלכלי של ארצות הברית על קובה.

בשנת 2015 ייצאה קובה לצרפת סחורה בסך 28.8 מיליון דולר אמריקאי. הסחורה כללה בעיקר משקאות חריפים, טבק, אלכוהול, דבש, סרטנים וטלפונים. צרפת ייצאה לקובה באותה השנה סחורה בשווי 162 מיליון דולר אמריקאי. הסחורה כללה בעיקרה חיטה, טלפונים, חלפים לרכב ותמציות לתת.

== ביקורים רשמיים חשובים ==
=== מקובה לצרפת ===
* מנואל מררו קרוס, שר התיירות הקובני, ינואר 2014
* ברונו רודריגס פרייה, שר חוץ הקובני, מרץ 2014
* מריאלה קסטרו אספין, חברת הפרלמנט הקובני, מרץ ואוקטובר 2014
* ריקרדו קבריסאס רואיס, סגן נשיא מועצת השרים הקובנית, ינואר 2015
* ברונו רודריגס פרייה, שר החוץ הקובני, אפריל 2015
* רודריגו מלמיירקה דיאס, שר הסחר הקובני, יולי 2015
* ריקרדו קבריסאס רואיס, סגן נשיא מועצת השרים הקובנית, נובמבר ודצמבר 2015
* ראול קסטרו, נשיא קובה, פברואר 2016

=== מצרפת לקובה ===
* ז'אן-פייר בל, נשיא הסנאט, ינואר 2013
* לורן פביוס, שר החוץ הצרפתי, אפריל 2014
* פלר פלרן, שרת הסחר הצרפתי, מאי 2014
* מתיאס פקל, שר הסחר הצרפתי, מרץ 2015
* ז'אן-פייר בל, שגריר הנשיא הצרפתי לאמריקה הלטינית והקריביים, אפריל ואוקטובר 2015
* מתיאס פקל, שר הסחר הצרפתי, נובמבר 2015.

== יחסים תרבותיים ==
צרפת פתחה בקובה שני סניפים של "אליאנס פרנסייז" להוראת השפה הצרפתית והפצתה בקובה, הסניפים נמצאים בהוואנה ובסנטיאגו דה קובה והם פופולריים באופן יחסי למוסדות אחרים במדינה (12,000 סטודנטים בשני הסניפים). הרשויות הקובניות סיפקו לצרפת ארמון מפואר שהפך למטה החדש של אליאנס פרנסייז הוואנה. הארמון נחנך בנוכחות נשיא צרפת ב-11 במאי 2015.

==קישורים חיצוניים==

== הערות שוליים ==
צבי סינגל

צבי סינגל (15 בדצמבר 1938 – 3 בפברואר 2023) היה כדורגלן ארגנטינאי-ישראלי. שיחק בהפועל ירושלים בשנות ה-60 וה-70, ונחשב לאחד השחקנים הבולטים בתולדות הקבוצה.

== ביוגרפיה ==
סינגל נולד בארגנטינה, ושיחק בקבוצת הנוער של סן לורנסו מבואנוס איירס. בשנת 1959 עלה לישראל, והחל לעבוד בקיבוץ בית השיטה, שם התבלט בזכות כישרונו בכדורגל. המועדון הראשון שביקש לרשום אותו בארץ היה הפועל עפולה, שהיה בסכנת ירידה בעונה זו. בעפולה שיחק סינגל בשם "פופולה" (שחקן שלא שיחק בפועל), מכיוון שהקבוצה זייפה את רישומו בהתאחדות כי איחרה את מועד ההעברות. עובדה זו התגלתה לאחר מכן, וההתאחדות הענישה את עפולה בירידת ליגה, ובמקומה עלתה הפועל נתניה, שמאמנה הוא זה שחשף את הזיוף. במהלך עונת המשחקים בעפולה, במקביל להיותו שחקן, עבד בבית חרושת לסוכר, וגר במגורי עובדים של בית חולים העמק.

בעונה שלאחר מכן הגיע סינגל לשחק בהפועל ירושלים, שבאותה עונה עלתה לליגה הלאומית, הליגה הבכירה בישראל דאז. במקביל לפעילותו ככדורגלן, עבד כשרטט תוכניות בניין. לאחר כחצי שנה בשורות הפועל ירושלים, התגייס לחטיבת גולני, שמפקדיה הסכימו להוציאו לחופשה למשחקי הקבוצה בסופי השבוע. בהפועל ירושלים הגיע סינגל למעמד של שחקן הרכב, ובהדרגה הפך לכוכב הקבוצה, יחד עם אלי בן רימוז', והבקיע שערים רבים.

בשנת 1964 היגר סינגל לאוסטרליה, שם חתם על חוזה עם הכח מלבורן, ושיחק במשך עונה אחת. לאחר מכן חזר להפועל ירושלים. לשיא הקריירה הגיע דווקא בגיל מאוחר, בעונת 1971/1972, אז הגיעה הפועל עד לגמר הגביע אבל הפסידה להפועל תל אביב, ובעונת 1972/1973, העונה בה זכתה הקבוצה בגביע המדינה, התואר היחיד שלה בהיסטוריה עד היום.

כעבור שתי עונות, בשנת 1975, פרש סינגל ממשחק פעיל.

עונה לאחר פרישתו ממשחק פעיל אימן סינגל בקבוצת הפועל בית שמש. בעונת 1976/1977 הגיע לבני יהודה, שהייתה בליגה הארצית, והצליח להביא אליה את בן רימוז' ושלמה מהטבי ששיחקו עמו בהפועל ירושלים. באותה עונה סיימה בני יהודה במקום השני, אך בעקבות צמצום העליות לעולה אחת בלבד מהליגה הארצית, לא הצליחה לעלות ללאומית.

בהמשך, אימן גם בהפועל פתח תקווה, הפועל ירושלים והפועל בית שמש, בה שימש מאמן-שחקן. סינגל לא נשאר זמן רב בתחום הכדורגל, והחל לעבוד כחשמלאי בחברת החשמל.

== חיים אישיים ==
סינגל, שנישא ב-1963, היה אלמן.

ב-3 בפברואר 2023 הלך לעולמו.

== קישורים חיצוניים ==

* [https://www.youtube.com/watch?v=ltBKkYGoZhE כתבה עם צבי סינגל ולקט שערי סבנטיז], באתר יוטיוב, 27 במרץ 2020

==הערות שוליים==

קטגוריה:כדורגלנים ישראלים
קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:חלוצי כדורגל ישראלים
קטגוריה:כדורגלני הפועל עפולה
קטגוריה:כדורגלני הפועל ירושלים
קטגוריה:מאמני בני יהודה תל אביב
קטגוריה:מאמני הפועל פתח תקווה
קטגוריה:מאמני הפועל ירושלים
קטגוריה:ישראלים ילידי ארגנטינה
קטגוריה:עולים בשנות ה-1950
קטגוריה:כדורגלנים ישראלים באוסטרליה
קטגוריה:יהודים הקבורים בהר המנוחות
קטגוריה:ישראלים שנולדו ב-1938
קטגוריה:ישראלים שנפטרו ב-2023
בית אגרון

גן העצמאות ובית ארגון ב-1969
בית אגרון הוא בנין משרדים, אודיטוריום ואולם אירועים על שם גרשון אגרון השוכן ברחוב הלל בירושלים, מול גן העצמאות ובריכת ממילא. בית אגרון הוא ביתה של אגודת העיתונאים בירושלים. בעבר שכנו בו משרדי לשכת העיתונות הממשלתית, סניף ירושלים והסביבה של לשכת המהנדסים ("בית המהנדס") ואולפני גלי צה"ל בירושלים ("אולפני אגרון"). בשנת 2017 הושלמה הרחבה משמעותית של הבניין וחלק ממנו החל לשמש כמעונות הסטודנטים של בצלאל.

== היסטוריה ==
===תכנון ובנייה===
הבניין תוכנן בידי האדריכל דוד רזניק ב-1963, כחלק מקומפלקס של שלוש יחידות, בנין משרדים בן 4 קומות שלחזיתו אודיטוריום ("אולם מוזס") מצד אחד ואולם אירועים ("בית המהנדס") (ששימש גם כמסעדה ובית קפה בתקופות שונות) בצידו השני, ביניהם מדרגות המובילות לבנין המשרדים. מול הבניין, על חלק מגן העצמאות, נבנה חניון.

רזניק בחר בסגנון מודרני מינימליסטי והשתמש בקווים ישרים, מה שהעניק למבנה נוכחות ייחודית בסביבתו. הבניין חופה אבן נסורה כתחליף מודרניסטי לאבן ירושלמית.

הבנייה הושלמה ב-1969. הבניין נחנך באופן רשמי ב-3 ביוני 1969 בנוכחות ראש הממשלה גולדה מאיר.

=== שימוש בבניין ===
במהלך השנים נערכו ב"בית אגרון" באופן קבוע מסיבות עיתונאים, כינוסים פוליטיים וכנסים. בשנת 1982 הפך ל"מרכז עיתונות" ולשכת העיתונות הממשלתית ודובר צה"ל עברו לבנין (במקום משרד המשטרה ונציבות בתי הסוהר ששכרו את שתי הקומות העליונות של הבניין). הוא שימש גם כמשרדים לסוכנויות ידיעות זרות.

בין השנים 1975–1981 פעל באודיטוריום בית קולנוע כסינמטק ירושלים ולאחר מכן, בין 1981 לסוף שנות התשעים, כקולנוע עצמאי.

בשנת 1985 היה בית אגרון לקולנוע הראשון שהקרין סרטים בירושלים בלילות שבת, ובשעריו התחוללו הפגנות של הקהילה החרדית ומולם פעילי תנועת ר"צ.

===מעונות בצלאל===
בשנת 2005 אישרה הוועדה המחוזית ירושלים תוספת של 4 קומות לבית אגרון. תוספת זו נועדה לבניית 150 חדרים שישמשו מעונות לסטודנטים. מימוש התוכנית התעכב עקב התנגדות של אגודת העיתונאים ירושלים, ורק בשנת 2013 הונחה אבן הפינה למעונות, שהוקמו בשני בניינים בני 6 קומות כל אחד עבור תלמידי האקדמיה לאמנות בצלאל. המעונות נבנו על ידי חברת שפיר הנדסה ותעשייה במתווה תכנן-בנה-הפעל-העבר ונחנכו באוקטובר 2017.

==קישורים חיצוניים==

* [https://5units.wordpress.com/2015/05/16/שחר-אילן-סמנכל-עמותת-חדוש/ תמונה של בית אגרון עם תחילת העבודות על מעונות בצלאל]
* 
==הערות שוליים==

קטגוריה:ירושלים: בתי מגורים
קטגוריה:מבנים ואתרים שתכנן דוד רזניק
קטגוריה:רחוב הלל
1110-1119 לפנה"ס

שימו לב: ערך זה מכיל אירועים מן השנים 1119 - 1110 לפני הספירה

== אירועים ומגמות ==
* 1115 לפנה"ס - צ'אנג משושלת משושלת ג'ואו מתמנה למלך בסין.
* 1115 לפנה"ס - תגלת-פלאסר הראשון מחליף את אביו, אשור ראש-אישי הראשון, והופך למלך אשור.

== אנשים משמעותיים ==
* צ'אנג משושלת ג'ואו.
* שמשון שופט בישראל.

*
קטגוריה:המאה ה-12 לפנה"ס
שבתי שפטל בן עקיבא הלוי הורוביץ

רבי שבתי שפטל בן עקיבא הלוי הורוביץ (ה'שכ"ו, 1566 – ה'שע"ט, 1619) היה רב, רופא ומקובל מחכמי פראג בראשית המאה ה-17. מחבר הספר הקבלי "שפע טל".

==ביוגרפיה==
נולד לרב עקיבא הלוי הורוביץ. אביו היה אחיו של רבי אברהם הלוי הורוביץ אבי השל"ה, והוא נקרא על שם סבם המשותף, רבי שבתי שפטל בן ישעיה הלוי הורוביץ (נפטר 1555) שהיה רב ודיין, ממנהיגי קהילת פראג במחצית המאה ה-16.

הוא היה מקובל והלך בשיטת הרמ"ק בתורת הקבלה, לאור שיטה זו כתב את ספרו הקבלי "שפע טל" על "אגרת הטעמים" של המקובל הקדום רבי אהרן מקרדינא המכונה "בעל הקרניים". שם הספר רומז לאותיות שמו (ביידיש) "שעפטל", והוא זכה למהדורות חוזרות. הספר נחשב מספרי הקבלה היסודיים והוא הודפס עם איורים רבים בשנת 1612. בסוף הקדמת הספר כתב: . מקובל נוסף שהיה נערץ עליו היה תלמידו של רמ"ק, רבי אליהו די וידאש, מחבר הספר "ראשית חכמה".

מלבד ספרו העיקרי כתב ספר נוסף - "נשמת שבתי הלוי", שמטרתו לתרץ קושיות שהקשו קוראי ספרו הראשון על התפיסה שנשמת האדם היא ניצוץ אלוהי. לפי שבתי בס ב"שפתי ישנים" ומשם מובא בסדר הדורות חיבר פירוש על מורה הנבוכים לרמב"ם שכנראה אבד.

על מנת להבין את השפעת תרומת משנתו המחשבתית והקבלית, יודגש שבזמן ובמקום, היה שכן של המהר"ל מפראג.

==כתביו==

* 
** 
* 

==לקריאה נוספת==
* חיים דב פרידברג, תולדות משפחת הורוויץ, פרנקפורט תרע"א, עמ' 27 אות ד
* נתן צבי פרידמן, אוצר הרבנים, בני ברק תשל"ה. פריט 18050
*ברכה זק, שומר הפרדס, באר שבע: אוניברסיטת בן-גוריון בנגב

==קישורים חיצוניים==
* 

==הערות שוליים==

קטגוריה:מקובלים
קטגוריה:פראג: רבנים
קטגוריה:רופאים יהודים
שבתי שפטל בן עקיבא הלוי הורוביץ
קטגוריה:ילידי 1565
קטגוריה:נפטרים ב-1619
יוסף כוג'הינוף

הרב יוסף הכהן כוג'יהנוף (1840 – 1924) היה איש ציבור, רב העיר סמרקנד שבאוזבקיסטן, ממנהיגי יהדות טורקסטן והפעיל המרכזי בייסוד שכונת הבוכרים בירושלים יחד עם הרב שלמה מוסיוף.

==קורות חיים==
נולד בח'אנות קוקנד שבבוכרה בשנת 1840 (ה'ת"ר) לרב יצחק כוג'הין שהיה נכדו של הרב מרדכי אבלייא. בצעירותו התחנך בתלמוד תורה וישיבה מקומיים, וכשהגיע לעירו השד"ר הירושלמי הרב יהושע שושן, למד אצלו תלמוד במשך ימי השבוע לצד הרב שלמה מוסיוף והרב אברהם אמינוף.

בשנת 1885 (ה'תרמ"ה) עבר להתגורר בסמרקנד, שם פעל בקרב הקהילה היהודית, ובשנת 1905 (ה'תרס"ה) מונה לשמש כרב העיר קרוב ל-20 שנים.

לאחר שהגה רעיון להקמת תנועה לעידוד העלייה מטורקסטן לישראל, ושם להקים עבורם מוסדות השכלה, עלה לשם כך לישראל בין השנים 1887–1888 (ה'תרמ"ז - ה'תרמ"ח) והתיישב בעיר העתיקה בירושלים.

בראותו את צפיפות הבתים בעיר העתיקה, בעצת הרב יעקב מאיר החל לפעול עם הרב שלמה מוסאיוף לרכישת חלקת אדמה מחוץ לשכונה. בחודש מאי 1890 (סיוון ה'תר"ן) ייסד עם הרב שלמה מוסיוף את הוועד לייסוד שכונת הבוכרים, ושימש בו כחבר. בשנת 1891 (ה'תרנ"א) רכש יחד עם הרב מוסיוף מכספם האישי שטח אדמה שנקרא "כרם ג'יזאל" בגודל 65 דונמים, עליו ייסדו יחד את שכונת הבוכרים, ונמנו עם ראשוני בוני הבתים בשכונה. לאחר הרכישה פרסמו קול קורא לאנשי העדה הבוכרית לרכוש חלקות ולבנות בהן את בתיהם, ואט אט התרחבה השכונה.

בשנת 1901 (ה'תרס"א) חזר לסמרקנד, בשל רצונו לייסד שם תלמוד תורה, ולהכניס את בניו שנולדו בישראל לעסקי המסחר שמהם התפרנס גם הוא. בסמרקנד המשיך בפעילותו, ייסד תלמוד תורה בו הכשיר תלמידים לשמש כאנשי דת בערי ובכפרי הסביבה, והיה עובר מעיר לעיר להפיץ את רעיון תקומת עם ישראל בארצו.

בשנת 1922 (ה'תרפ"ב) חזר לישראל, יחד עם הרב משה יצחקוף הכהן והרב יוסף חיים שלומוף. בשובו לישראל הגה ויישם תוכניות להמשך פיתוח שכונת רחובות הבוכרים, אך עם זאת רצה לחזק את ההתיישבות החקלאית בישראל, ולשם כך קנה קרקעות בחדרה. בשל היכרותו עם תחום החקלאות, בחדרה עבד באדמותיו עד ליומו האחרון, לצד עולים נוספים מבני עדתו שהיו בקיאים בגידול צמר גפן, תולעי משי וקרקולים.

הלך לעולמו ב-25 בפברואר 1924 (כ' באדר א' ה'תרפ"ד) ונקבר בהר הזיתים.

בנו בן ציון היה יו"ר הקהילה הבוכרית בישראל. תלמידיו היו הרב דוד אמינוף, הרב יעקב קייקוב והרב ידידיה עלהיוף שהנהיגו את הקהילה בסמרקנד לאחר עלייתו לישראל. על שמו הוקם "בית הכנסת מהרי"ך" בדרום תל אביב.

== לקריאה נוספת ==
* גדעון גילקרוב, האיר המזרח - לדמותם של רבותינו הספרדים בדורות האחרונים, ירושלים ה'תשס"ב, חלק א' (עמ' 141 - 142)

== קישורים חיצוניים ==
* 
* [http://www.hebrewbooks.org/pagefeed/hebrewbooks_org_25476_32.pdf הרב יוסף הכהן כוג׳הינוף זצ״ל], בביטאון קול סיני, באתר HebrewBooks
* דרור ורמן, [https://www.ybz.org.il/_Uploads/dbsArticles/Warman.Bukhara.pdf הבוכארים ושכונתם בירושלים], באתר יד יצחק בן-צבי

== הערות שוליים ==

קטגוריה:גואלי אדמות בארץ ישראל
קטגוריה:מייסדי שכונות בארץ ישראל
קטגוריה:מייסדי שכונות ירושלים
קטגוריה:ירושלים: אישים
קטגוריה:חדרה: אישים
קטגוריה:חדרה: רבנים
קטגוריה:ירושלים: רבנים
קטגוריה:אנשי העלייה הראשונה
קטגוריה:יהודים בוכרים
קטגוריה:רבנים בוכרים
קטגוריה:שכונת הבוכרים: אישים
קטגוריה:סמרקנד: רבנים
קטגוריה:אנשי עסקים יהודים אוזבקים
קטגוריה:אנשי חינוך יהודים אוזבקים
קטגוריה:פעילים ציונים באוזבקיסטן
קטגוריה:ילידי 1847
קטגוריה:נפטרים ב-1924
אריסטון מאפמיה

אריסטון מאפמיה הוא שמו של יהודי מימי הבית השני, בן העיר אפאמיה שבצפון מערב סוריה, על גדות נהר אורונטס, שבשמו נקשרה הלכה הנזכרת במשנה ובתלמוד.

במסכת חלה שבמשנה מובאת משנה על אודות הבאת ביכורים וחלות לבית המקדש בירושלים, תוך בחינת המקום ממנו הובאו הביכורים, האם נכלל בתחום ארץ ישראל אם לאו, על מנת להחליט אם ניתן לקבל ביכורים אלו:

.

ההלכה שנקשרה בתלמוד הירושלמי בשמו של אריסטון היא שניתן להביא ביכורים מרחבי סוריה, ואף מצפונה של סוריה, שכן היא נחשבת בתחומי ארץ ישראל בגבולות ההבטחה, מנחל מצרים בדרום ועד נהר פרת בצפון.

במערת קבורה מתקופת בית שני בערוץ גיא בן הינום שבירושלים נתגלו שברי גלוסקמה עם הכיתוב "אריסטון אפמי", ויש הסבורים כי המדובר באותו אדם הנזכר במשנה, אשר מעבר להבאת ביכורים לירושלים, גם ביקש להיקבר בה.

עדות לקיום קהילה יהודית באפמיה בתקופתו של אריסטון ניתן למצוא בכתביו של יוסף בן מתתיהו.

==הערות שוליים==

קטגוריה:יהודים סורים
קטגוריה:יהודי תקופת בית שני
קטגוריה:עולים לרגל לירושלים
גביע הפדרציה הסובייטי

גביע הפדרציה הסובייטי (ברוסית: Кубок Федерации футбола СССР) היה מפעל כדורגל סובייטי המוכרע בשיטת פלייאוף. המפעל נוסד בשנת 1986 ונערך בכל שנה עד פירוקו בשנת 1990 בחסות התאחדות הכדורגל הסובייטית. בעונת 1989 נקרא גביע איחוד הכדורגל של ברית המועצות ( Кубок Футбольного союза СССР).

הטורניר נערך בקרב 16 קבוצות הכדורגל הבכירות בברית המועצות. 
==גמרי הגביע==
{| class="wikitable"
|-
! שנה !! אלופה !! פיינליסטית !! תוצאה !! עיר מארחת !! הערות
|-
| 1986 || דנייפר || זניט || 0-2 || קישינב ||
|-
| 1987 || ספרטק מוסקבה || מטאליסט חרקוב || 4-1 || מוסקבה ||
|-
| 1988 || קאיראט אלמטי || נפטצ'י באקו || 1-4 || קישינב ||
|-
| 1989 || דנייפר || דינמו מינסק || 1-2 || דנייפרופטרובסק ||
|-
| 1990 || צ'רנומורץ אודסה || דנייפר || 0-2 ||אודסה ||
|}
===סטטיסטיקה===
# דנייפר דנייפרופטרובסק — 2 זכיות 
# ספרטק מוסקבה — זכייה אחת
# קאיראט אלמטי — זכייה אחת
# צ'רנומורץ אודסה — זכייה אחת

==ראו גם==
*גביע הליגה הרוסית
==קישורים חיצוניים==
* [https://web.archive.org/web/20100511161255/http://www.programmes.kiev.ua/USSR-Ukraine/FFCup.htm מידע על הטורניר]
* [http://fc-dynamo.ru/fed/index.php פרוטוקול המשחקים] באתר דינמו מוסקבה
* [http://www.klisf.info/numeric/index.app?cmd=tourn&lang=en&id=442035602543975 USSR Federation Cup], klisf.info.

==הערות שוליים==

קטגוריה:תחרויות כדורגל בברית המועצות
קטגוריה:תחרויות כדורגל לא פעילות
אלימות במערכות יחסים חד-מיניות

אלימות במערכות יחסים חד-מיניות היא תופעה של אלימות והתעללות במערכת יחסים חד-מינית. אלימות במשפחה היא תופעה שקוראת גם במערכות יחסים הטרוסקסואליות, אך במערכות יחסים חד-מיניות היא מעלה בעיות נוספות, ביניהן הומופוביה, סיכון גבוה למחלות מין, מחסור בסיוע משפטי וסטיגמות בידי החברה. אלימות במערכות יחסים חד-מיניות זוכה לפחות מחקר ומימון מאשר אלימות במערכות יחסים הטרוסקסואליות.

==שכיחות==
הנתונים נלקחו ממחקר שנערך בידי המרכז לבקרת מחלות ומניעתן בארצות הברית בשנת 2010.

===לסביות===
44% מהנשים הלסביות שהשתתפו במחקר דיווחו כי הן היו קורבנות לאלימות פיזית, אונס או הטרדה מאיימת בידי בנות הזוג שלהן. לעומת זאת 35% מהנשים ההטרוסקסואליות דיווחו על אלימות מסוג זה.

===הומואים===
רק 26% מהגברים ההומוסקסואלים דיווחו כי הם היו קורבנות לאלימות פיזית, אונס או הטרדה מאיימת בידי בני הזוג שלהם. לעומת זאת 29% מהגברים ההטרוסקסואליות דיווחו על אלימות מסוג זה.

===ביסקסואלים===
למרות שביסקסואלים יכולים להיות במערכת יחסים מכל סוג, יש להם סיכוי גבוה יותר להיות במערכת יחסים אלימה. 61% מהנשים הביסקסואליות ו-37% מהגברים הביסקסואלים דיווחו כי הם היו קורבנות לאלימות פיזית, אונס או הטרדה מאיימת בידי בני/בנות הזוג שלהם.

==קשיים חוקתיים==
קורבנות של אלימות במערכות יחסים חד-מיניות נתקלים לעיתים בקשיים בקבלת סיוע משפטי, מכיוון שחוקי האלימות במשפחה מנוסחים כך שהם כוללים מערכות יחסים הטרוסקסואליות בלבד. ברוב המקרים, התוקף עדיין מסוגל להיות מואשם בתקיפה אך הפשע עלול לא להיות מדווח כאלימות במשפחה ובכך יכול להשפיע על ניהול המשפט והיקף העונש. בישראל חוק האלימות במשפחה כולל אלימות במערכות יחסים חד-מיניות .

==הומופוביה==
הומופוביה מהווה מרכיב מהותי באלימות במערכות יחסים חד-מיניות וכך גם המחסור במקומות סיוע לנפגעים. דוגמה לכך היא איום לעשות אאוטינג לבן זוג. היעדר הסיוע והעזרה החוקית מקטין את הסיכויים שמבצע האלימות יזכה לעונש.

==ארגוני סיוע==
===הקואליציה הלאומית למניעת אלימות===
הקואלציה הלאומית למניעת אלימות היא ארגון שמטרתו להפחית את האלימות נגד קהילות להט"ב בארצות הברית. הארגון הוקם בשנת 1995 בידי גפרי מונטגמרי. הוא מנהל היום מעל 40 פרויקטים קהילתיים למניעת אלימות.
===קהילה מאוחדת נגד אלימות===
קהילה מאוחדת נגד אלימות היא ארגון שמבוסס בסן פרנסיסקו ומטרתו היא לעזור לקורבנות אלימות במערכות יחסים חד-מיניות.
===מרכז מונטרוז===
מרכז מונטרוז הוא ארגון שמספק ייעוץ לאנשי להט"ב בטקסס.

==הערות שוליים==

קטגוריה:אלימות במשפחה
קטגוריה:אלימות נגד להט"ב
האיחוד הכל-אוקראיני "מולדת"

האיחוד הכל-אוקראיני "מולדת" (באוקראינית: - בטקיבשצ'ינה) היא מפלגה פוליטית באוקראינה, בראשות יוליה טימושנקו.

המפלגה חברה בראדה (הפרלמנט של אוקראינה) מאז שיוליה טימושנקו הקימה את הסיעה הפרלמנטרית שלה במרץ 1999. מאז 2008, המפלגה שותפה עם מפלגת העם האירופית לאחר נובמבר 2011 כשנאסר על המפלגות ליטול חלק בגושים פוליטיים של מפלגות לפרלמנט, המפלגה הפכה לכוח מרכזי בפוליטיקה האוקראינית כסיעה עצמאית. יוליה טימושנקו הפכה לאסירה פוליטית לאחר שוויקטור ינוקוביץ', נשיא אוקראינה דאז, הביא לכליאתה מ-5 באוגוסט 2011 ועד 22 בפברואר 2014. לאחר מהפכת 2014 בית המשפט העליון של אוקראינה ובית המשפט האירופי לזכויות האדם פסקו שיש לשחררה בהיעדר אישום פלילי.
[[יוליה טימושנקו במרץ 2011 במפגש של מפלגת העם האירופי]]

== מפלגות שותפות ==
=== גושי בחירות ===
* (2002-2012) אוקראינה – קדימה! בשם המפלגה הסוציאל-דמוקרטית האוקראינית
* (2002-2006) המצע האוקראיני "האספה" 
* (2002-2006) המפלגה הרפובליקנית של אוקראינה (מיזוג זמני עם "האספה")
* (2007-2012) מפלגת הרפורמות והסדר

=== מיזוג ===
* 2001 המפלגה השמרנית הרפובליקנית
* 2005-2007 (באופן זמני) מפלגת הדמוקרטים החופשיים
* 2013 רפורמות וסדר והחזית למען שינוי

== תוצאות הבחירות ==
=== הבחירות לפרלמנט ===
{| class="wikitable" style="text-align: center; margin-bottom: 10px;"
! שנה
! קולות
! אחוז קולות 
! שינוי
! rowspan="1" | ממשלה
|-
! 2002
| colspan="2;" rowspan="3" |יוליה טימושנקו
| 13
| קואליציית 2005
|-
! 2006
| 107
| אופוזיציה 
|-
! 2007
| 27
| קואליציה 
|-
! 2012
| 5,208,402
| 25.54%
| 55
| אופוזיציה 
|-
! 2014
| 893,549
| 5.68%
| 82
| אופוזיציה 
|-
! 2019
|
| 
|
| 
|}

=== הבחירות לנשיאות ===

{| class="wikitable" style="margin-bottom: 34px;"
! שנת בחירות
! המועמד
! מספר מצביעים 
! אחוז מצביעים 
! מספר מצביעים 
! אחוז מצביעים 
! ניצחון/הפסד
|-
! 2010
| יוליה טימושנקו
| 6,159,810
| 25.05
| 11,593,357
| 45.47
| הפסד
|-
! 2014
| יוליה טימושנקו
| 2,310,050
| 12.81
| bgcolor="lightgrey"|
| bgcolor="lightgrey"|
| הפסד
|-
! 2019
| יוליה טימושנקו
| 2,532,452
| 13.40
| bgcolor="lightgrey"|
| bgcolor="lightgrey"|
| הפסד
|}

== קישורים חיצוניים ==

* 

* [https://web.archive.org/web/20170701134649/https://www.tymoshenko.ua/en/ יוליה טימושנקו. האתר הרשמי]

==הערות שוליים==

קטגוריה:אוקראינה: מפלגות
קטגוריה:אוקראינה: מפלגות שמרניות
קטגוריה:מפלגות שהוקמו ב-1999
אליסאו פריירה דוס סנטוס

אליסאו פריירה דוס סנטוס (בפורטוגזית: Eliseu Pereira dos Santos; נולד ב-1 באוקטובר 1983 ידוע כ"אליסאו") הוא כדורגלן עבר פורטוגלי ששיחק בעמדות המגן השמאלי והקיצוני.

==קריירת מועדונים==
אליסאו נולד בעיר אנגרה דו אירואיז'מו שבאי טרסיירה לאם בעלת מסעדה ממוצא כף ורדי ולאב נהג אמבולנס. כבר בהיותו ילד הוריו התגרשו.

בגיל 11 אליסאו התחיל לשחק בקבוצת ילדים מקומית, ובגיל 18 הצטרף למחלקת הנוער של בלננסש. בשנת אליסאו ערך את הופעת הבכורה שלו בקבוצה. בקיץ הושאל לוארזים על מנת לצבור דקות משחק. בקיץ חזר לבלננסש וקיבל בה יותר דקות משחק.

בקיץ אליסאו חתם במאלגה ששיחקה אז בליגה השנייה בספרד. את העונה אליסאו סיים עם 3 שערים ב-37 משחקי ליגה ומאלגה חזר לליגת העל. גם בעונת אליסאו היה בורג משמעותי בהרכב הקבוצה וסיים עם 7 שערים ב-36 משחקי ליגה.

ב-25 ביוני 2009 אליסאו חתם בלאציו מהסרייה א' תמורת מיליון אירו. בלאציו, אליסאו רשם רק 2 הופעות ליגה וב-7 בינואר 2010 הושאל לריאל סרגוסה עד לסיום העונה.

בעונת אליסאו חזר למאלגה. ב-27 בספטמבר 2010 אליסאו הבקיע שער מ-25 מטר במשחק הליגה נגד ויאריאל בדקה הרביעית של המשחק, בדקה ה-41 הורחק לאחר פגיעה בקרלוס מרצ'נה. בקיץ נאצ'ו מונראל חתם במאלגה ואליסאו הוסט לעמדת הקשר. ב-3 באוקטובר 2012 אליסאו הבקיע צמד בניצחון 0-3 נגד אנדרלכט במסגרת שלב הבתים של ליגת האלופות.

ב-24 ביולי 2014 חתם בבנפיקה ליסבון לשנתיים עם אופציה לעונה נוספת תמורת כמיליון וחצי אירו. בבנפיקה אליסאו התאחד עם ז'ורז'ה ז'זוש שאימן אותו בבלננסש. ב-10 באוגוסט 2014 אליסאו ערך את הופעת הבכורה שלו בבנפיקה במסגרת הסופר קאפ הפורטוגלי נגד ריו אבה בו ניצחה בנפיקה 2-3 בפנדלים לאחר תיקו 0-0 אחרי 120 דקות.

ב-21 בפברואר 2015 אליסאו הבקיע את שער הבכורה שלו בבנפיקה בניצחון 1-3 נגד מוריירנסה. בסיום עונת 2017/2018 שוחרר מבנפיקה.

==קריירה בינלאומית==
בפברואר אליסאו זומן לראשונה לסגל נבחרת פורטוגל לקראת משחק הידידות נגד . ב-10 ביוני 2009 אליסאו ערך את הופעת הבכורה שלו בנבחרת בתיקו 0-0 נגד . אליסאו זומן לסגל המורחב של פורטוגל לקראת מונדיאל 2010, אך לא נכלל בסגל המורחב. ב-7 באוקטובר 2011 אליסאו כבש את שער הבכורה שלו בנבחרת בניצחון 3-5 נגד במסגרת מוקדמות יורו 2012.

אליסאו נכלל בסגל הנבחרת לקראת יורו 2016 ואף זכה עם הנבחרת באליפות אירופה לראשונה בתולדותיה.

==תארים==
; לאציו
*הסופר קאפ האיטלקי: 

; בנפיקה
*ליגת העל הפורטוגלית: , , 
*גביע הליגה הפורטוגלית: , 
*הגביע הפורטוגלי: 
*הסופר קאפ הפורטוגלי: , , 

; נבחרת פורטוגל
*אליפות אירופה בכדורגל: 2016

==קישורים חיצוניים==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:קשרי כדורגל פורטוגזים
קטגוריה:כדורגלני בלננסש
קטגוריה:כדורגלני מאלגה
קטגוריה:כדורגלני לאציו
קטגוריה:כדורגלני ריאל סרגוסה
קטגוריה:כדורגלני בנפיקה ליסבון
קטגוריה:כדורגלני נבחרת פורטוגל
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:פורטוגזים שנולדו ב-1983
אנדרו טוני

אנדרו טוני (באנגלית: Andrew Toney; נולד ב-23 בנובמבר 1957) הוא כדורסלן עבר אמריקאי ששיחק בפילדלפיה 76' מליגת ה-NBA בשנים 1980–1988. כונה על ידי כתבי הספורט הבוסטוניים "חונק בוסטון" (Boston Strangler) בשל יכולתו לשלוט לבדו במשחקי הסיקסרס מול בוסטון סלטיקס. בין המשחקים שהעניקו לו את הכינוי המשחק השביעי של גמר המזרח בשנת 1982, בו קלע 34 נקודות והוביל את קבוצתו לגמר ה-NBA. בנוסף קלע 30 נקודות במשחק השני ו-39 נקודות במשחק הרביעי, וממוצעיו לאורך הסדרה היו 26.4 נקודות למשחק.

טוני נבחר על ידי הסיקסרס בבחירה השמינית בדראפט ה-NBA של שנת 1980, לאחר קריירת כדורסל מכללות באוניברסיטת דרום-מערב לואיזיאנה.

הוא נבחר לשני משחקי אולסטאר, בשנים 1982 ו-1983, וממוצעיו לאורך הקריירה הם 15.9 נקודות למשחק.

טוני היה חלק אינטגרלי מקבוצת הסיקסרס זוכת האליפות בעונת , שכונתה "פו פו פו", ונחשבת לאחת הקבוצות הגדולות בתולדות ה-NBA. בקבוצה שיחקו בין השאר שחקנים כג'וליוס אירווינג, מוזס מאלון, בובי ג'ונס ומוריס צ'יקס. הקריירה הקצרה שלו נגמרה בשל פציעות כרוניות ברגליו.

פאט ויליאמס , סגן הנשיא לענייני כדורסל של אורלנדו מג'יק, שיתף אנקדוטה אודות טוני בריאיון לתוכנית "The Really Big Show" ב-11 בפברואר 2010. ויליאמס סיפר כי כשהיה ג'נרל מנג'ר, בימי יריבות הסלטיקס והסיקסרס (בשנים 1980–1983), שאל את דני איינג', קלע הסלטיקס, מאיזה שחקן הוא הכי מפחד בהגיעה של תקופת הפלייאוף. "לא מג'יק ולא ד"ר ג'יי, אנדרו טוני הוא זה שמותיר אותי ער בלילות!" ענה איינג'. ויליאמס המשיך ואמר שלולא הפציעות הרבות שמהן סבל במהלך הקריירה היה טוני חבר בהיכל התהילה של הכדורסל. כדורסלן העבר והפרשן של רשת TNT צ'ארלס בארקלי הצהיר שטוני הוא השחקן הטוב ביותר שהוא אי-פעם שיחק לצידו.

בנו של אנדרו טוני שיחק כדורסל מכללות באוניברסיטת אלבמה בברמינגהאם (UAB) ושיחק כדורסל מקצועני, בין היתר באסקו גדיניה הפולנית.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת לואיזיאנה בלפאייט
קטגוריה:כדורסלני פילדלפיה 76'
קטגוריה:בחירות דראפט של פילדלפיה 76'
קטגוריה:אלבמה: כדורסלנים
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1957
דיוניסיאקה

דיוניסיאקה (ביוונית: Διονυσιακά) היא פואמה אפית שנכתבה בידי המשורר היווני נונוס, כנראה בשלהי המאה ה-4 או תחילת המאה ה-5 לספירה. החיבור מורכב מ-48 ספרים הכוללים כ-20,426 טורי שירה בסגנון היוונית ההומרית. זהו אחד האפוסים השלמים הגדולים ביותר ששרדו מהעת העתיקה. הנושא המרכזי של הפואמה הוא לידתו, חייו, מותו ותחייתו של האל דיוניסוס ובמסעו המופלא ממקום לידתו במערב להודו.

==מבנה החיבור==
הדיוניסיאקה נכתבה לכל הפחות בסוף במאה ה-4 או לכל היותר בתחילת המאה ה-5 לספירה.
מספר הספרים 48, הוא כנראה סימבולי ומבטא את מספר הספרים הקיימים בשירתו של הומרוס הן האיליאדה והאודיסיאה יחדיו (כאשר בכל אחד ישנם 24 ספרים). ברם, נראה שהדיוניסיקה אינה שלמה, וישנם מספר חוקרים הסוברים כי ישנו גם ספר מספר 49 אשר נונוס לא הספיק לכתוב במהלך חייו. צידוק לסברה זאת יכול להתמך בעובדה כי בשירה התגלו לא מעט מקטעים שבהן יש חוסר עקביות בין הספרים שכנראה מעידים על כך כי היצירה איננה שלמה. ואומנם חלק אחר של חוקרים סוברים כי החוסרים מקורם בהעתקות או בתרגומים לקויים של השירה. בנוסף, כמו מטאמורפוזות של אובידיוס, נונוס כתב את יצירתו כעלילה לא ליניארית, כאשר בין כל סיפור למשנהו יש קשר רופף.

==עלילה==
בכחוס ([[דיוניסוס) במרכבתו הנגררת על ידי פנתרים (פסיפס מהמאה ה-3 מסביליה).]]

== לקריאה נוספת ==
<div style="direction: ltr;">
* Hopkinson, N. Studies in the Dionysiaca of Nonnus (Cambridge, 1994) pp. 1–4.
</div>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יוון העתיקה: ספרות והיסטוריוגרפיה
קטגוריה:ספרות בשפה היוונית
חמש מקורי

ענת קורול-גורדון
דרור פויר בספטמבר 2012
דרור פויר ומגיש מחליף [[אבי משולם באולפן "חמש מקורי"]]
חמש מקורי היה מגזין יומי לאקטואליה, מדע ותרבות של תאגיד השידור הישראלי "כאן" ששודר בימי חול בשעות 17:05–18:00 בהגשת ענת קורול-גורדון ודרור פויר ובעריכת גיל טבת. לעיתים החליפו אותם מגוון מגישים נוספים.

ב-15 במאי 2017 התוכנית הייתה לשידור הטלוויזיה הראשון של כאן 11. התוכנית האחרונה שודרה ב-10 באוקטובר, ביום בו הסתיים ההסכם עם אולפני הרצליה למיקור חוץ לשלוש תוכניות, והתאגיד כאן החליט לא לחדשה כתוכנית פנימית. דרור פויר, שהיה מועסק על ידי האולפנים, לא התקבל לעבודה בתאגיד בתום ההסכם. התוכנית הוחלפה בתוכנית ערב ערב, שמשודרת מדי יום חול בשעות 18:00-19:00, בהגשה זוגית לסירוגין של דב גיל-הר, רינת ספיבק וקרן אוזן.

התוכנית נולדה כתחליף ל"ערב חדש" של הטלוויזיה החינוכית, לאחר שהוחלט כי עם עליית התאגיד לא תעסוק יותר בשידורי החדשות. התוכנית "הערב החדש" עברה לערוץ 23 בשעה 19:30, ומשודרת במתכונת מגזינית.

== קישורים חיצוניים ==
* 

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:תוכניות שצולמו באולפני הרצליה